538 
For Gudenaaens Vedkommende vilde et saadant Arbejde næppe 
kunne overkommes; thi flere af Simulium-Lokaliteterne er belig¬ 
gende i de større flodlignende Partier af Aaen. 
Man kunde fjerne store Dele af den submerse Vegetation For- 
og Midtsommer, og derved berøve Simulierne Lejlighed til videre 
Æglægning og Udvikling — altsaa indskrænke Antal og Ge¬ 
nerationer. Denne Fremgangsmaade er egentlig den eneste Mulig¬ 
hed m. H. t. direkte Bekæmpelse af Æg, Larver og Pupper. Jeg 
anser den imidlertid ikke for effektiv. Derimod har jeg mere Tro 
til, at man ad andre Veje — om jeg saa maa sige indirekte — 
bedre kunde holde Plagen nede, ved gennem praktiske Circulærer 
at forklare Landmændene, hvorledes de skal forholde sig i April 
og Mai paa de Lokaliteter, der er mest udsat for Sværmangreb. 
Man bør hyppig tilse Dyrene i den kritiske Tid, lade dem blive 
stukket af Simulierne til en vis Grad (derved erhverves Immuni¬ 
tet), men iøvrigt paa de slemme Dage kun lade dem være ude faa 
Timer ad Gangen og ikke i den værste Middagshede. 
Er Kvæget for stærkt angrebet, og man ser Simulierne bedække 
Yver, Næse og Øren, og i det hele iagttager Dyrenes lidende Til¬ 
stand, bør de saa vidt muligt transporteres hjem paa Stalden, hvor 
Myggene da snart i Halvmørket forlader dem og søger til Vindu¬ 
erne eller ud i Lyset. 
Yderligere Behandling bliver Dyrlægens Sag.^) 
1) Efter at dette var gaaet i Trykken, tilføjes: Foraaret 1925 blev et meget 
mildt Aar m. H. t. Kvægmygangreb. 
Jeg havde forudsagt det i vore lokale Blade paa Grundlag af mine 
biologiske Observationer i Februar og Marts, og det slog til. Kun et 
Par mindre Angreb viste sig i Gudenaadalens Opland, men disse blev 
afværget, fordi Landmændene her fulgte mine Forskrifter. 
